2013 Guinea clashes

Na two waves of gidigidi happen for Guinea insyd 2013, one happen for February insyde wey one san happen for March den July. Na de protestors insyd Guinea wey komot for street top to voice dema concern over de transparency of dema 2013 elections, nine of dem die for de political gidigidi insyd. De aluta pai secof de opposition coalition ein decision make e withdraw dema sef from de electoral process secof dem say na de election process lack transparency. Dem kill nine people during de aluta for early 2013 insyd, while na dem say around 220 people san injure dema sef, wey chaw of those wey dem kill den de ones den san injure be secof de security forces wey use live fire on de protestors.

Insyd July 2013, na sam ethno-religious gidigidi san pai between de Fula (along plus Guerzé (Kpelle)) den Malinké (along plus Konianke) people, na de last group dey support de President Alpha Condé, wey more of de opposition dey de first group insyd. By de time de July gidigidi fini, na 98 die.

 Background 
Na de run-up to de September 2013 election be full of controversy, plus de process dey face chaw delays. Na dem originally schedule de parliamentary poll for 2011, buh na dem postpone am four times til dem agree 12 May 2013. Na dem intend make de election be de last step insyd de country ein transition to civilian rule after two years under a violent army junta wey dey follow de death of leader Lansana Conté insyd 2008. However, na dem san once reschedule am, dis time til September.

De indigenous Guerzé mostly be Christian anaa animist, while de Konianke be newer immigrants to de region wey be Muslims wey na dem consider dem be close to Liberia ein Mandingo ethnic community. Na de former be seen as ebe supportive of Liberian Presido Charles Taylor, while na de former fight plus rebels against de government insyd de Liberian civil war.

 International reaction 
On 2 March, na de African Union announce e be deeply concerned about recent political developments insyd de country “wey na e degenerate into street clashes den violence wey e see de loss of lives den destruction of property”. Na ein chairperson strongly urge all stakeholders make dem remain calm den engage in genuine dialogue on de way forward.

On 5 March, na de European Union voice concerns over de political unrest, wey e urge all concerned parties to “show restraint den resolve differences thru a national dialogue”.

Na de United Nations human rights office den secretary general Ban Ki-moon both denounce de violence insyd Guinea wey he call on authorities “make dem protect civilians den ensure all parties refrain from using violence to resolve disputes”.

 Casualties 

 March 2013 
March 1–6: na dem kill 8 civilians insyd protests.

 July 2013 
July 14–24: na dem kill 98 people in sectarian violence.

 References 
Category:Protests insyd Guinea
Category:Conflicts insyd 2013
Category:Politics of Guinea
Category:Religion insyd Guinea
Category:Freedom of assembly insyd Guinea
Category:2013 protests
Category:2013 insyd Guinea
Category:Battles insyd 2013
Category:Violence insyd Guinea